2018. gada 14. augustā Noteikumi Nr. 517

Rīgā (prot. Nr. 38 35. §)

**Grozījumi Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

Izdarīt Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm" (Latvijas Vēstnesis, 2017, 167., 206. nr.) šādus grozījumus:

1. Izteikt 5. punktu šādā redakcijā:

"5. Atbalstu piešķir par augļiem, dārzeņiem, asorti un pienu, kas kārtējā mācību gadā piegādāti un izdalīti vispārējās izglītības iestādēm laikposmā no 1. oktobra līdz 31. maijam un pirmsskolas izglītības iestādēm – no 1. oktobra līdz 31. jūlijam (turpmāk – izdales periods) atbilstoši šo noteikumu 11. punktā noteiktajām apgādes tiesībām, nepārsniedzot piešķirtā finansējuma apmēru par katrai izglītības iestādei piegādājamiem produktiem."

2. Svītrot 10.6. apakšpunktu.

3. Papildināt noteikumus ar 17.1 un 17.2 punktu šādā redakcijā:

"17.1 Lai atbalsta pretendents tam piešķirtās apgādes tiesības nodotu citam Lauku atbalsta dienesta apstiprinātam atbalsta pretendentam:

17.11. tas Lauku atbalsta dienestā iesniedz iesniegumu, norādot atbalsta pretendentu, kas pārņem apgādes tiesības, un izglītības iestādes, par kurām tiek nodotas apgādes tiesības, un iesniegumam pievieno šo noteikumu 34.2., 34.3., 34.4. un 34.5. apakšpunktā minētos dokumentus par laikposmu no pēdējā iesnieguma iesniegšanas atbalsta saņemšanai līdz apgādes tiesību nodošanai;

17.12. atbalsta pretendents, kas pārņem apgādes tiesības, līdz apgādes tiesību saistību pārņemšanai iesniedz Lauku atbalsta dienestā šo noteikumu 9.1.2. apakšpunktā minētos dokumentus.

17.2 Apgādes tiesību saistību pārņemšana ir spēkā no izdales perioda nākamā mēneša pirmā datuma pēc šo noteikumu 17.11. un 17.12. apakšpunktā minēto dokumentu iesniegšanas Lauku atbalsta dienestā. Lauku atbalsta dienests pārrēķina apgādes tiesību apmēru atbalsta pretendentiem, kas nodod un pārņem apgādes tiesības, un informē tos par pārrēķināto apgādes tiesību apmēru."

4. Izteikt 18. punkta pirmo teikumu šādā redakcijā:

"Ja atbalsta pretendents līdz izdales perioda beigām izmanto mazāk nekā 85 procentus no tam piešķirtā apgādes tiesību apmēra (*euro*) vismaz vienas attiecīgās izglītības iestādes apgādei, Lauku atbalsta dienests atsauc atbalsta pretendentam piešķirto apstiprinājumu."

5. Izteikt 19. punktu šādā redakcijā:

"19. Atbalsta likme par vienu litru piena ir noteikta šo noteikumu 5. pielikuma 2. punktā."

6. Svītrot 20. punktu.

7. Papildināt 36. punktu aiz skaitļa un vārda "5. pantu" ar vārdiem "atbilstoši atbalsta pretendentam piešķirtajām apgādes tiesībām".

8. Izteikt 41.1. un 41.2. apakšpunktu šādā redakcijā:

"41.1. oktobrī – ne vairāk kā 30 procentu apmērā no atbalsta pretendentam piešķirtā apgādes tiesību apmēra attiecīgajai produktu grupai;

41.2. decembrī – ne vairāk kā 20 procentu apmērā no atbalsta pretendentam piešķirtā apgādes tiesību apmēra attiecīgajai produktu grupai, ja atbalsta pretendents līdz priekšfinansējuma pieprasīšanai ir iesniedzis iesniegumu atbalsta saņemšanai par attiecīgās produktu grupas izdales pirmo mēnesi."

9. Papildināt noteikumus ar 64. punktu šādā redakcijā:

"64. Iesniegumus atbalsta saņemšanai par augļu, dārzeņu un asorti, kā arī piena piegādi izglītības iestādēm 2017./2018. mācību gadā administrē atbilstoši tiem normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības kārtību augļu, dārzeņu un piena piegādei izglītības iestādēm, kuri bija spēkā produktu izdales laikā."

10. Izteikt 5. pielikuma nosaukumu šādā redakcijā:

"**Augļu, dārzeņu un piena izdalei piemērojamās atbalsta likmes**".

11. Izteikt 5. pielikuma 2. punktu šādā redakcijā:

"2. Piena izdalei piemēro šādu atbalsta likmi par litru:

2.1. pienam iepakojumā, ne lielākā par 250 mililitriem, – 0,95 *euro*;

2.2. pienam iepakojumā, kas lielāks par 250 mililitriem, – 0,70 *euro*;

2.3. bioloģiskajam pienam iepakojumā, ne lielākā par 250 mililitriem, – 0,97 *euro*;

2.4. bioloģiskajam pienam iepakojumā, kas lielāks par 250 mililitriem, – 0,72 *euro*."

Ministru prezidents Māris Kučinskis

Zemkopības ministrs Jānis Dūklavs